جمهور باشقانی رجب طیب اردوغان بو آخشام روسیا پرزیدنتی ولادیمیر پوتین ایله گؤروشه‌جک.
جمهور باشقانی اردوغان تورکیه أصناف و صنعتکارلار کنفدراسیونونون آنکارادا کئچیریلن 21-جی نؤوبتی باش ایجلاسیندا ائتدیگی چیخیشدا حاضیردا آوروپانین ان مهم گوندمی‌نین یاخین‌لاشان قیش مؤوسومونو ان آز ضررله کئچیرمک اولدوغونو بیلدیریب.
"آوروپا اؤلکه‌لری حاضیردا نه ائدجگیمیزی، بو قیشی نئجه کئچیره‌جک‌لرینی دوشونور. اما تورکیه-نین بئله بیر پروبلئمی وارمی؟ خیر"، دئیه دؤولت باشچی‌سی دئییب.
تورکیه اولا‌راق بو آغری‌لی دؤوره راحت داخیل اولدوق‌لارینی قئید ائدن اردوغان "اینشاللاه، بو آخشام جناب (روسیا پرزیدنتی ولادیمیر) پوتینله گؤروشوموز اولا‌جاق. اونونلا اوکراینا ایله باغلی پروبلئم‌لری قیمتلندیرمک ایمکانی اولا‌جاق. اگر فوق العاده وضعیت اولماسا قیش آیلارینی دونیانین موختلیف اؤلکه‌لریله موقاییسه‌ده پروبلئم‌سیز کئچیرجییک. تورکیه اقتصادیات مد‌لی‌نین قاتقی‌سی ایله داها دا گوجله‌نه‌جییک" دئییب.
